Helene Vannari

Helene Vannari (1969. aastast Helene Pillak; 20. märts 1948 Kilingi-Nõmme – 16. märts 2022 Tallinn) oli Eesti näitleja. 

Üks tema tuntumaid ja koloriitsemaid rolle oli Eesti Televisiooni huumorisarjades "ENSV" ja EnsV" aastatel 2010–2020 mängitud Aino Kessner.EFTA 2017 telekategooria võitjad EFTA koduleht. Vaadatud 29.12.2025.Helene Vannari oma "ENSV" rollist: Ainoga ma päriselus suhelda ei tahaks ERR Eeter, 25.03.2021.

Elukäik
Vannari lõpetas 1966. aastal Tartu 1. Töölisnoorte Keskkooli, mille kõrvalt oli õppinud ka Vanemuise stuudios (II lend).Helene Vannarile on tähtsad tütar ja teater Pärnu Postimees, 13.05.2011. 1970. aastal lõpetas ta Tallinna Riikliku Konservatooriumi lavakunstikateedri (IV lend).

Ta töötas Ugala teatris näitlejana aastatel 1970–1974, kuid lahkus sealt koos mitme kursusekaaslasega, kuna teatri toonane repertuaar ei pakkunud noortele näitlejatele piisavalt motiveerivat rakendust.Helene Vannarile on tähtsad tütar ja teater Pärnu Postimees, 13.05.2011. 

Pärast lapse sündi töötas Vannari 1976. aastast Tallinna Linnateatris. Näitlejakoha sai ta seal alles pärast pooleteistaastast inspitsiendina töötamist, sest noor peanäitejuht Kalju Komissarov ei olnud Vannari rolle Ugalas näinud ning soovis olla kindel, et Vannari erialased oskused on näitlejatööks piisavad. Tallinna Linnateater jäi Vannari koduteatriks kuni surmani. 

Helene Vannari oli oodatud külalisnäitleja ka teistes teatrites. Nii mängis ta mitmetes Endla teatri, Eesti Draamateatri, Kuressaare Linnateatri, Vanalinnastuudio, Rändteatri, Randlase, pärimusteatri Loomine, Vana Baskini Teatri ja teatri Kell Kümme, Smithbridge Productionsi ning ka vähem tuntud projektiteatrite lavastustes.In memoriam Helene Vannari Tallinna Linnateatri koduleht, 16.03.2022. 

Teatritööle lisaks mängis ta filmides, telelavastustes ja -sarjades. Ta tegi sageli kaasa ETV huumorisaadetes ja Eesti Raadio "Meelejahutajas". Aastatel 2010–2020 kehastas ta Aino Kessnerit ETV huumorisarjades "ENSV" ja EnsV". Aastatel 2012–2013 luges ta linti rohkem kui saja raadiosaate jagu rahvapärimuslikke lugusid ja kunstmuinasjutte, mida võis kuulda Vikerraadio saatesarjades "Eesti rahvajutud" ja "Eesti rahva hirmujutud".

Ta oli Eesti Näitlejate Liidu auliige.Auliikmed Eesti Näitlejate Liidu koduleht. Vaadatud 29.12.2025.

Looming
Rollid Ugala teatris
 Lucia Petrella – Eduardo De Filippo "Komöödia kool", 1970
 Miina – August Kitzberg / Ardi Liives "Püve Peetri riukad", 1971
 Valentina – Mihhail Roštšin "Valentin ja Valentina", 1972 
 Tom Canty – Mark Twain / A. Jakovlev "Prints ja kerjus", 1972

Rollid Linnateatri lavastustes
 Vangi naine – Rein Saluri "Kes ma olen?", 1977
 Clea – Guilherme Figueiredo "Rebane ja viinamarjad", 1978
 Õnneseen – Walt Disney / Harri Vasar / Kalju Komissarov "Lumivalgeke ja seitse pöialpoissi", 1979
 Hazel – Eugene O'Neill "Elektra saatus on lein", 1981
 Martirio – Federico Garcia Lorca "Bernarda Alba maja", 1982
 Virginie – Yves Jamiaque "Härra Amilcar", 1983
 Missis Paige – William Shakespeare "Windsori lõbusad naised", 1984
 Reet – Paul Kuusberg / Kalju Komissarov "Meie juhtum", 1985
 Eit – Vladislav Koržets "Tühivaim", 1986
 Armuline proua – Jean Genet "Toatüdrukud", 1988
 Maali – Hugo Raudsepp / Mati Unt "Vedelvorst", 1989
 Eugenia – Sławomir Mrożek "Tango", 1989
 Jacqueline – Moliere "Arst vastu tahtmist", 1990
 Proua Kuusik – Anton Hansen Tammsaare / Mati Unt "Priius – kallis anne", 1991
 Amm – William Shakespeare "Romeo ja Julia", 1992
 Proua Pernelle – Moliere "Tartuffe", 1993
 Valerie von Kant – Rainer Werner Fassbinder "Petra von Kanti kibedad pisarad", 1994
 Laia Viiu – Anton Hansen Tammsaare / Illar Mõttus "Kaks paari ja üksainus", 1995
 Donnazza – Dario Fo "Elizabeth – naine juhuse tahtel", 1996
 Kass Madrusson – Eduard Uspenski / Peeter Tammearu "Onu Teodor, kass ja koer", 1998
 Mrs. Hudson – Arthur Conan Doyle "Sherlock Holmes ja doktor Watson", 1998
 Betty – Gill Adams "Hall mees", 1999
 Humee – Jaan Tätte "Sild", 2000
 Kate Osbourne – Martin McDonagh "Inishmaani igerik", 2000
 Kõrtsi perenaine – Alexandre Dumas / Elmo Nüganen "Musketärid, kakskümmend aastat hiljem", 2001
 Roheliste rullidega kodanik – Datia Ben-Dor "Kuningas Arhispektrum Hüpotetikus Esimese langus ja tõus", 2001
 Proua Stöhr – Thomas Mann / Madis Kõiv "Võlumägi", 2001
 Ariane Clarence – Claude Magnier "Vaene kunstnik!", 2003
 Mammi Hawkins – Evelyn Waugh / Triin Sinissaar "Sebastian", 2004
 Proua Malmberg – Anton Hansen Tammsaare / Elmo Nüganen "Tõde ja õigus. Teine osa", 2005
 Vargamäe Mari – Anton Hansen Tammsaare / Elmo Nüganen "Karin. Indrek. Tõde ja õigus. 4.", 2006
 Vanatädi Ernestine – S. Vegesack / K. Moppel / K. Laumets, "Balti tragöödia", 2021 
 Kiilaspea – P. O. Enquist, "Vihmausside elust", 2019
 Genevieve Marduk – A. Baker, "John", 2018
 Sotsiaaltöötaja – P. Piik, "Miljoni vaade”, 2018 
 Kõige vanem naine – J.-L. Lagarce, "Olin kodus ja ootasin, et vihma hakkaks sadama", 2016
 Felicity – M. Cristofer, "See hetk", lavastaja A. Kõrve, 2016
 Maag – Ernest Hemingway, "Vanamees ja meri", lavastaja M. Helde, 2015
 Olga – William Boyd, "Igatsus", lavastaja Elmo Nüganen, 2014
 Proua Pärapool – K. Campbell, "Skangpoomijad", lavastaja Andrus Vaarik, 2013
 Evelyn Thomas – D. Hare, "Amy seisukoht", lavastaja M. Kiselov, 2011
 Anna – M. Frisch, "Härra Biedermann ja tulesüütajad", lavastaja K. Üksküla, 2010 
 Osatäitja – A. Valdes / A. Lamp, "Keskööpäike", lavastaja Anu Lamp, 2010
 Ema – J. L. Lagarce, "Meie, kangelased", lavastaja Elmo Nüganen, 2009

pisi|Helene Vannari Tallinna Linnateatri 48. hooaja avamisel

Rollid mujal
 Pat – Michael Frayn "Siin", Eesti Draamateater, 1997
 Proua Schneider – Joseph Kander / Fred Ebb "Cabaret", Vanalinnastuudio, 2003
 Vanaema – August Kitzberg "Libahunt", Randlane, 2004
 Ally – Neil Simon "Päikesepoisid", Rändteater, 2004
 Teine lesknaine 2, ema, produtsent – Urmas Vadi "Georg", Smithbridge Productions, 2005
 Mamma – Triin Sinissaar "Soolaev", Pärimusteater Loomine, 2005
 Rosie – John Patrick "Opal otsib meest", Vana Baskini Teater, 2008
 "Jääaeg 4" – laiskloom Sidi vanaema hääl, 2012

Ta mängis ka Eesti Raadio meelelahutussaadetes ja kuuldemängudes, mängufilmides, telelavastuses "Üle linna Vinski" (1983) ning telesarjades "Onu Tik-Taki seiklused" (Teleteater 1981), "Õnnelik lõpp" (Teleteater 1987), "Internetivanaema" (ETV 1999), "ENSV" (ETV 2010–2019) ja "Kättemaksukontor".

Telesarjarolle
 1990 "Miss Marpleʹi lood", ETV (mitu kõrvalosa) 
 1995 "Wikmani poisid", ETV (Maria)

 2012 "Tupiktänava mehed" (Helju, Arturi ämm)
 2012 "Saare sosinad" (Imbi Meeker)

Filmirolle
 1988 "Vernanda", mängufilm (episoodiline roll)
 1990 "Regina", mängufilm (Kooliõpetaja)
 1990 "Sügis", mängufilm (Linda)
 1991 "Rahu tänav", mängufilm (Selma)
 1992 "Lammas all paremas nurgas", mängufilm (Juula)
 1995 "Kirjad idast", mängufilm (Reisija)
 1997 "Minu Leninid", mängufilm (Nadežda Krupskaja)
 2002 "Nimed marmortahvlil", mängufilm (episoodides)
 2006 "Meeletu", mängufilm (Leida)
 2007 "Georg", mängufilm (Teatri grimeerija)
 2012 "Eestlanna Pariisis"
 2013 "Kertu"

Tunnustus
 1990 Eesti Teatriliidu naispeaosatäitja auhind
 1999 Raadioteatri näitlejaauhind
 2004 Valgetähe IV klassi teenetemärk
 2010 Parima naiskõrvalosatäitja preemia rolli eest lavastuses "Keskööpäike" Balti Teatrifestivalil 
 2011 Eesti Teatriliidu naiskõrvalosatäitja auhind (rolli eest lavastuses "Keskööpäike")
 2012 Espaki näitlejapreemia
 2017 EFTA parima naisnäitleja auhind (rolli eest telesarjas "ENSV")EFTA 2017 telekategooria võitjad EFTA koduleht. Vaadatud 29.12.2025.
 2021 Oskar Lutsu huumoripreemia
Teatrisisesed auhinnad
 2009 Tallinna Linnateatri kolleegipreemia parimale naispeaosatäitjale ("Minu tädi" – Grace)
 2011 Tallinna Linnateatri kolleegipreemia parima naiskõrvalosa eest (rollid lavastustes "Keskööpäike" ning "Härra Biedermann ja tulesüütajad") 
 2017 Tallinna Linnateatri kolleegipreemia parima naiskõrvalosa eest (rollid lavastustes "See hetk" ja "Olin kodus ja ootasin, et vihma hakkaks sadama")

 Isiklikku 
21-aastaselt abiellus ta kursusekaaslase Peep Pillakuga, nende tütar on ooperilaulja Annaliisa Pillak.

Neiupõlvenime jäi ta näitlejana edasi edasi kasutama lavakunstikateedri juhataja Voldemar Panso soovitusel.Helene Vannarile on tähtsad tütar ja teater Pärnu Postimees, 13.05.2011.

Viited

Välislingid
 Helene Vannari linnateatri kodulehel
 Hetki ETV arhiivist. Helene Vannari Eesti Televisioon, 18. märts 2018
 Käbi ei kuku... Helene Vannari ja Annaliisa Pillak ERR Vikerraadio, 25. märts 2018
 Suveduur. Saatekülaline on näitlejanna Helene Vannari ERR Klassikaraadio, 19. juuli 2021

Kategooria:Tallinna Linnateatri näitlejad
Kategooria:Ugala näitlejad
Kategooria:Eesti Muusika- ja Teatriakadeemia vilistlased
Kategooria:Valgetähe IV klassi teenetemärgi kavalerid
Kategooria:Metsakalmistule maetud
Kategooria:Sündinud 1948
Kategooria:Surnud 2022